Diari Oficial de la Generalitat Valenciana


Sumari del DOGV 7986, del 23-02-2017 (2017/1401)

RESOLUCIÓ de 2 de febrer de 2017, de la vicepresidenta del Consell i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la X Edició dels Premis Raquel Payá de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1401


Data del document
:   02-02-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 2 de febrer de 2017, de la vicepresidenta del Consell i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la X Edició dels Premis Raquel Payá de la Generalitat. [2017/1401]  
D'acord amb el que disposa l'article 8 i en la disposició final primera del Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, resolc:  
  
Primer  
Ordenar la publicació en el Diari Oficial de la Generalitat Valenciana de l'Acta de data 24 de gener de 2017, corresponent a la decisió del jurat de la X Edició dels Premis Raquel Payá de la Generalitat, que s'adjunta com a annex a aquesta resolució.  
  
Segon  
Aquesta resolució tindrà efectes des del mateix dia que es publique en el Diari Oficial de la Generalitat Valenciana.  
  
València, 2 de febrer de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque  
  
  
  
ANNEX  
Acta del jurat de la X Edició dels Premis Raquel Payá   
de la Generalitat  
  
A les 17.00 hores del dia de la data, i de conformitat amb el que disposa el Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, es constitueix en la seu de la Vicepresidència i Conselleria d'Igualtat i Polítiques Inclusives el jurat format per:  
Rosa J. Moler Mañes, directora general d'Infància i Adolescència, com a vicepresidenta.  
I els vocals:  
Pilar de la Oliva Marrades, presidenta del Tribunal Superior de Justícia de la Comunitat Valenciana.  
Teresa Gisbert Jordá, fiscal cap de la Fiscalia Provincial de València.  
Jaume Fullana Mestre, director general de Política Educativa.  
  
Els Premis Raquel Payá van ser creats en 2007 pel Consell a fi de reconéixer i premiar públicament els joves i adolescents que es troben complint mesures judicials i mostren un major compromís en el desenvolupament del seu projecte educatiu.  
  
Porten el nom de Raquel Payá en reconeixement a aquesta pedagoga valenciana, que va consagrar la seua labor professional a la reforma pedagògica en totes les àrees de l'educació i, molt especialment, en l'àmbit de la infància i la joventut inadaptades.  
Els Premis Raquel Payá de la Generalitat van ser creats a fi de:  
  
- Fomentar els valors socials i incrementar les oportunitats de reinserció dels menors.  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques.  
- Valorar els comportaments i actituds d'altruisme, generositat, respecte i convivència.  
La Direcció General d'Infància i Adolescència informa que s'ha rebut un total de 27 propostes, i s'han valorat positivament els mèrits de tots els candidats, els noms dels quals s'indiquen a continuació:  
  
1. Carlos C. E.  
2. Insaf A.  
3. Imant E.  
4. José María H. A.  
5. Laura R. B.  
6. Santiago Daniel A. V.  
7. Adrián R. P.  
8. Alejandro G. P.  
9. María B. A.  
10. Vicente M. G.  
11. Roberto C. C.  
12. Juan José L. P.  
13. Carles B. R.  
14. Rubén A. G.  
15. Alejandra C. G.  
16. Juan Sidahmed D. M.  
17. Óscar S. B.  
18. Marta D. H.  
19. Walid L. C.  
20. Alèxia Ratka J. F.  
21. Yeferson Stiven Z. C.  
22. Jonathan A. M.  
23. Carmen P. P.  
24. Hissen G. M.  
25. Carla R. G.  
26. Alba G. M.  
27. Ma. Assumció F. L.  
  
Una vegada practicades les oportunes deliberacions, els membres del jurat decideixen fer constar en l'acta el reconeixement dels mèrits que concorren en tots els candidats i, molt especialment, de l'esforç que estan realitzant per a superar les seues dificultats i créixer com a persones.  
Els components del jurat desitgen reconéixer també la labor que realitzen les persones treballadores dels centres de reeducació i els/les educadors/es dels equips de medi obert, per fer possible que aquests joves i adolescents prenguen consciència de la seua realitat, aprenguen a confiar en si mateixos i en els altres, i adquirisquen els coneixements, els hàbits, les actituds i els valors necessaris per a viure en societat.  
A continuació, a la vista dels mèrits que acrediten, i després de reiterar el seu convenciment que tots els candidats són mereixedors d'aquest premi, els membres del jurat acorden, per unanimitat, concedir els Premis Raquel Payá d'enguany 2017 a:  
Insaf A., per haver mostrat des d'un primer moment una actitud col·laboradora i responsable en el compliment de la seua mesura; pel grau d'aprofitament de totes les activitats de caràcter educatiu, laboral o cultural en què ha participat; i pel seu esforç, el seu compromís i la seua perseverança en la consecució dels seus objectius i els seus reptes personals.  
Carles B. R., per haver adquirit plena consciència de la seua situació personal, per la seua enteresa i per la seua ferma voluntat de canvi; per la seua generositat, la seua disposició a ajudar i la seua actitud afavoridora d'un bon clima de convivència, que li convertixen en un referent positiu per als seus companys; i per la proximitat, el respecte i l'agraïment que mostra a l'equip educatiu i a la resta de les persones amb què conviu en el centre.  
Alèxia Ratka J. F., pel seu afany de superació i per l'enorme esforç que ha dedicat i dedica a seguir avant i anar aconseguint les seues metes; per ser capaç d'aprofitar al màxim tota l'atenció que rep per part de les persones que volen ajudar-li i li brinden el seu suport; i per la seua responsabilitat, el seu compromís, la seua capacitat de perdonar i el seu enorme potencial com a persona.  
Jonathan A. M., pels seus èxits acadèmics, laborals i esportius, fruit tant de les seues aptituds i condicions com de la seua voluntat i dedicació; per la seua actitud positiva i decidida davant de la vida i per la seua disposició a ajudar a tot aquell que ho necessita; i, en fi, per la generositat que demostra a l'hora de col·laborar de forma desinteressada amb entitats socials que treballen amb col·lectius de persones en risc d'exclusió.   
I, no havent-hi més assumptes que tractar, es dóna per acabada la sessió, alçant-se l'acta que es firma a València, el 24 de gener de 2017.